JY LEES NOU Nóg swanger-nuus uit Hollywood
Swanger is die nuwe swart. Kate, die hertogin van Cambridge, Kim Kardashian, Jessica Simpson en ons eie Minki van der Westhuizen is ’n paar van die bekendes wat op die oomblik swanger is. Nou is Kate Winslet en Jennifer Love Hewitt ook op dié lysie.
Die Oscar-bekroonde aktrise Kate Winslet en haar man, Ned Rocknroll ('n sakeman en familie van sir Richard Branson), verwag hul eersteling! Dié paartjie is in Desember verlede jaar getroud, en die baba sal byna 'n jaar ná hul troue sy (of haar) opwagting maak.
Volgens Kate se agent is albei baie opgewonde. Dit sal Kate se derde kind wees. Sy is reeds ma van die 12 jaar oue Mia, wie se pa die regisseur Jim Threapleton is, en die 9-jarige Joe, seun van die Bond-regisseur Sam Mendes. Kate het reeds in 2006 aan InStyle gesê sy wil meer kinders hê:
Die aktrise Jennifer Love Hewitt en haar medespeler op die televisieprogram The Client, Brian Hallisay,is ook eersdaags nuwe ouers. Volgens gerugte is Jennifer reeds in haar tweede trimester. Dié nuus kom 'n jaar nadat haar ma aan borskanker oorlede is.
Nege Maande is ‘n 12-episode-reeks wat nege verskillende swangerskappe oor dieselfde tydperk dokumenteer. Maar die reeks gaan oor meer as net swangerskap en lewer sterk sosiale kommentaar op die verskille in denkwyse en doen van Afrikaanssprekende Suid-Afrikaners. Ontmoet nege ma's van verskillende ouderdomsgroepe, agtergronde en sosiale omstandighede terwyl hulle die tweede en derde trimesters van hul swangerskappe saam beleef.